ལོ་རྒྱུས་སྨྲ་བ་རྒྱལ་མོ་འབྲུག་པས་མཛད་པའི་བོད་ཀྱི་ལོ་རྒྱུས་གླེང་བའི་གཏམ་ཐོག་མར་བཀླགས་དུས་ནི་ང་རང་འབྲིང་རིམ་སློབ་གྲྭ་ནས་ཐོན་ཏེ་ལས་ཀར་ཞུགས་མ་ཐག་པའི་དུས་ཏེ།དུས་རབས་སྔོན་མའི་ལོ་རབས་བརྒྱད་ཅུའི་དུས་མཇུག་ཙམ་དུ་ཡིན།སྐབས་དེར་མཚོ་སྔོན་སློབ་གསོ་དེང་བོད་ཀྱི་སློབ་གསོཞེས་མིང་བསྒྱུར་འདུགཞེས་པའི་དུས་དེབ་ཏུ་དེབ་ཐེར་དེ་དུམ་མཚམས་དུ་མར་ཕྱེ་སྟེ་མུ་འགོད་བྱས་མྱོང་།དུས་དེབ་དེ་བརྒྱུད་ནས་ཁོ་བོས་དེབ་ཐེར་དེ་ཐོག་མར་མཇལ་བ་ཡིན་ཞིང་།འགོད་ཐེངས་སྔ་མ་བཀླགས་རྗེས་དུས་དེབ་ཕྱི་མ་ནམ་འདོན་ལ་རེ་ལྟོས་བྱས་མྱོང་བ་ད་ལྟའང་བརྗེད་དུ་མེད།